<classify> Uchaguzi Mkuu wa klabu ya Yanga umepangwa kufanyika Juni 5, na hiyo imetokana na Baraza la Michezo Taifa BMT, kuilazimisha klabu hiyo kufanya hivyo baada ya uongozi uliopo madarakani kumaliza muda wao siku nyingi.Akizungumza na waandishi wa habari makao makuu ya klabu hiyo, Akilimali alisema sababu ya maombi hayo ni kutaka kusisitiza umoja na mshikamano wa viongozi, wanachama na mashabiki wa timu hiyo kipindi hiki ambacho kikosi chao kipo katika harakati za kutetea ubingwa wao wa Ligi Kuu Tanzania Bara.Lakini pia wanataka ubingwa wa Kombe la FA na kutinga hatua ya makundi ya michuano ya Kombe la Shirikisho Afrika CAF. Lengo letu Yanga ni kubeba makombe yote matatu ambayo tunashiriki hivi sasa, lakini ili kufanikiwa tunahitaji umoja na mshikamano kipindi hiki kama tutaingiza na mambo ya uchaguzi ni wazi tunaweza kupoteza umakini wetu na kushindwa kutimiza malengo yetu ndiyo maana tunawaomba TFF na BMT kama wahusika wakuu wa masuala hayo ya michezo, alisema Akilimiali.Kiongozi huyo wa Baraza la Wazee alisema siku zote uchaguzi umekuwa na tabia za kuwagawa watu katika makundi mawili na kuanzisha kambi ambazo anaamini zinaweza kuwagawa viongozi na wanachama wa timu hiyo na kushindwa kupigania masuala ya timu na mwisho wakajikuta wanakosa kila kitu licha ya kuwa katika nafasi nzuri hivi sasa.Alisema hadi kufikia ligi kumalizika watakuwa tayari wameshajua hatima yao ya ubingwa wa Bara, na fainali ya Kombe la FA, lakini pia watakuwa wameshacheza mechi zote mbili za Kombe la Shirikisho dhidi ya Sagrada Esperanca ya Angola na hapo watakuwa tayari kuendelea na mchakato wa uchaguzi, ikiwemo uchukuaji fomu na masuala ya kampeni kwa wagombea.Aidha kiongozi huyo wa Baraza la Wazee amewataka wanachama wao kuwapuuza wale wote wanaotaka kuanzisha chokochoko za kuwachafua viongozi waliopo madarakani ili waweze kukamilisha suala hilo kwa amani na kuiacha timu yao katika hali tulivu kama ilivyo sasa.  <topic>: michezo 